शौचालय के नाम पर एक दीवार बनाई और फोटो खींचकर चला गया ठेकेदार
लाभुक गीता देवी, भारती देवी, ललिता देवी, भारती देवी टू, बिल्लू सहित दर्जनों लोगों ने बताया कि संवेदक ने मनमानी कर पुरानी दीवार पर ही शौचालय बना दिया। विरोध करने के बाद भी हम लोगों की एक बात भी नहीं सुनी। हम लोग बोलते रहे कि यहां शौचालय बनने से असुविधा होगी। स्थानीय लोगों ने बताया कि दूसरी जगह शौचालय निर्माण की मांग की। लेकिन ठेकेदार ने एक नहीं सुनी। भारती देवी ने कहा कि बाहर की बाउंड्री में ही शौचालय की दीवार बना दी। गीता देवी ने बताया कि एक दीवार बनाकर शौचालय बना दिया और जबरन फोटो खींचकर ले गए।
^यदि संवेदक द्वारा शौचालय निर्माण में गड़बड़ी की गई है तो जांच निश्चित रुप से होगी। सरकार स्वच्छ भारत मिशन के मामले में काफी कठोर है। गड़बड़ी करने वाले को बख्शा नहीं जाएगा। जनता के लिए यह महत्वपूर्ण योजना है, जांच करके कार्रवाई की जाएगी। अखिलेशकुमार, बीडीओ, बेरमो
^पूरे पंचायतमें शौचालय जरूरतमंदों के लिए ठीक ढंग से बनवाया गया है। यदि कहीं गड़बड़ी हुई है तो दुरूस्त कराया जाएगा। इसकी भी हम जांच करेंगे। गड़बड़ी बर्दाश्त नहीं की जाएगी। ठेकेदार के माध्यम से शौचालय निर्माण की बात गलत है। रुपादेवी, मुखिया, बेरमो दक्षिणी पंचायत
hin_Deva hin_Deva hin_Deva hin_Deva